શીર્ષક: કોરોના વાઇરસ : ટ્રમ્પના જંતુનાશક અને સૂર્યપ્રકાશ વિશેના દાવામાં સત્ય કેટલું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ડોનાલ્ડ ટ્રમ્પ

રિયાલિટી ચેક ટીમે આ બંને દાવાની સત્યતાની ચકાસણી કરી છે.  

દાવો-1

માનવશરીરમાં જંતુનાશક પદાર્થોનો ઉપયોગ કરવો ખૂબ જોખમી છે

"આ પેલા જંતુનાશકો, મેં જોયું છે કે એક મિનિટમાં જ ખતમ કરી નાખે. ને એવો રસ્તો છે કે નહીં કે આપણે કંઈક ઇન્જેક્શન જેવું મારીએ કે અંદર સફાઈ કરીએ, કેમ કે તમે જોયું હશે કે તે ફેફસામાં થાય છે અને ફેફસામાં તે નકરા જ જામી જાય છે."

ટ્રમ્પે આ રીતે દર્દીઓને જંતુનાશકો આપવાની વાત કરી હતી, જેથી કોરોના વાઇરસની સારવાર થઈ શકે.

જંતુનાશકનો ઉપયોગ સપાટી પર કરીએ તો વાઇરસને મારી નાખે, પણ તે માત્ર સપાટી પર અથવા પદાર્થ પર લાગેલા હોય ત્યારે જ મારવાના હોય. એક વાર તે શરીરમાં પહોંચી જાય પછી તેવું કરી ના શકાય.

જંતુનાશકો પીવા કે શરીરમાં તેને દાખલ કરવા તેનાથી ઝેર થવાનું કે મોત થવાનું જોખમ હોય છે. તેનાથી વાઇરસ પર જરાય ફરક પડવાનો નથી.

ડૉક્ટરો તરફથી લોકોને અપીલ કરવામાં આવી છે કે જંતુનાશકો પીશો નહીં કે શરીરમાં ઇન્જેક્શનથી દાખલ ના કરશો. તેમની ચિંતા થઈ છે કે લોકોને આ વાત સાચી લાગે અને પ્રયોગ કરે તો મૃત્યુ પણ આવે.

હર્ટફોર્ડશાયર યુનિવર્સિટીના ટોક્સોલૉજીના પ્રોફેસર રોબ ચિલકોટ કહે છે, "વાઇરસને નાબૂદ કરવા માટે જેટલા પ્રમાણમાં બ્લીચ કે જંતુનાશકો રક્તપ્રવાહમાં ઇન્જેક્ટ કરવા પડે તેનાથી બહુ નુકસાન થઈ શકે છે. સુધારી ના શકાય તેવી હાનિ સાથે મોટા ભાગે પીડાદાયક મૃત્યુ જ આવે."

તેઓ ઉમેરે છે કે તેના કારણે "કોષની અંદર રહેલા વાઇરલ પાર્ટિકલ્સને ખાસ કશી અસર થાય નહીં."

લાયસોલ અને ડેટોલ જેવા જાણીતા જંતુનાશક બનાવતી કંપની રેકિટ બેન્કિસરે પ્રમુખ ટ્રમ્પે આવી વાત કરી તે પછી નિવેદન જાહેર કર્યું હતું. કંપનીએ જણાવ્યું કે: "આપણે એક બાબતમાં સ્પષ્ટ થઈ જવું જરૂરી છે કે કોઈ પણ સંજોગોમાં અમારાં જંતુનાશક ઉત્પાદનો મનુષ્ય શરીરમાં (ઇન્જેક્શનથી, મોઢેથી કે કોઈ પણ રીતે) દાખલ કરવા જોઈએ નહીં."

બાદમાં ટ્રમ્પે પોતાની ટિપ્પણીનો બચાવ કરવાની કોશિશ કરી હતી કે "હું તો પત્રકારોને કટાક્ષમાં આવો સવાલ પૂછી રહ્યો હતો."

દાવો-2

UV લાઇટમાં કેટલો સમય રહે તો તેનો નાશ થાય તેની કોઈ ખાતરી નથી

"મારું કહેવું છે કે ધારો કે તમારા શરીરમાં તમે પ્રકાશ દાખલ કરો, જે તમે ચામડીથી કે બીજી રીતે કરી શકો. એટલે તમે કહેશો કે આપણે તેનો પણ ટેસ્ટ કરવો પડે... તો, આપણે જોઈશું, પણ પ્રકાશનો આખો કૉન્સેપ્ટ એટલે કે એક મિનિટમાં તે નાશ કરી નાખે છે તે બહુ પાવરફુલ છે."

ટ્રમ્પે એવા આઇડિયા પણ...